techiaith/cofnodycynulliad_en-cy huggingface dataset:
English: Cabinet Secretary, the governing body of Ysgol Bro Hyddgen in Machynlleth is proposing not to have an English language stream from September for the new intake of pupils into reception year. Every child in that year will be taught through the medium of Welsh. I've received a large number of concerns from parents in this regard, and there was a public meeting in Machynlleth on this matter on Monday evening. Of course, parents are concerned about the educational outcomes of their children. So, essentially, the English stream is being removed from the school for this particular year group, and is being done so without full formal public consultation. The local authority is saying this is a matter for the governing body. Is the governing body permitted to do this without a full public consultation? I'd also ask: the next English-medium school is my old school in Caersws, which is a 45-mile round trip, an hour and a quarter extra journey time for a young child in reception year. I'm sure you will agree with me, Cabinet Secretary, that that would clearly be unacceptable. So, can I ask you to examine this situation and provide a Welsh Government response?
Welsh: Ysgrifennydd y Cabinet, mae corff llywodraethu Ysgol Bro Hyddgen ym Machynlleth yn cynnig peidio â chael ffrwd Saesneg o fis Medi ymlaen ar gyfer y disgyblion newydd a ddaw i'r dosbarth derbyn. Bydd pob plentyn yn y flwyddyn honno yn cael eu haddysgu drwy gyfrwng y Gymraeg. Rwyf wedi derbyn nifer fawr o bryderon gan rieni ynglŷn â hyn, a chafwyd cyfarfod cyhoeddus ym Machynlleth ar y mater nos Lun. Wrth gwrs, mae rhieni'n pryderu am ganlyniadau addysgol eu plant. Felly, yn y bôn, mae'r ffrwd Saesneg yn cael ei diddymu o'r ysgol ar gyfer y grŵp blwyddyn penodol hwn, ac mae hynny'n digwydd heb ymgynghoriad cyhoeddus ffurfiol llawn. Dywed yr awdurdod lleol mai mater ar gyfer y corff llywodraethu yw hwn. A oes gan y corff llywodraethu ganiatâd i wneud hyn heb ymgynghoriad cyhoeddus llawn? Hoffwn ofyn hefyd: mae'r ysgol cyfrwng Saesneg agosaf yn fy hen ysgol yng Nghaersws, sy'n daith o 45 milltir yn ôl a blaen, awr a chwarter yn ychwanegol o amser teithio i blentyn ifanc yn y dosbarth derbyn. Rwy'n siŵr y byddwch yn cytuno â mi, Ysgrifennydd y Cabinet, y byddai hynny'n amlwg yn annerbyniol. Felly, a gaf fi ofyn i chi archwilio'r sefyllfa hon a rhoi ymateb gan Lywodraeth Cymru?
English: Thank you, Russell. I am aware that the governing body of Ysgol Bro Hyddgen has recently decided to combine the Welsh and English-medium streams at their reception class, beginning in September 2018. As I understand it, this decision was due to the small number of pupils enrolled in the English-medium stream. Powys County Council as well as the school are providing advice and support to parents wishing to discuss the situation in greater detail, and as you alluded to, there have been opportunities for parents to meet. What's really important is to reassure parents that the school will continue to provide a bilingual education for all pupils, ensuring that they leave school fluent in both the Welsh and English languages, and my officials continue to discuss with Powys County Council how this change is occuring.
Welsh: Diolch, Russell. Rwy'n ymwybodol fod corff llywodraethu Ysgol Bro Hyddgen wedi gwneud penderfyniad yn ddiweddar i gyfuno'r ffrydiau Cymraeg a Saesneg yn eu dosbarth derbyn o fis Medi 2018. Yn ôl yr hyn a ddeallaf, gwnaed y penderfyniad hwn o ganlyniad i'r nifer fach o ddisgyblion sydd wedi'u cofrestru yn y ffrwd cyfrwng Saesneg. Mae Cyngor Sir Powys yn ogystal â'r ysgol yn darparu cyngor a chefnogaeth i rieni sy'n awyddus i drafod y sefyllfa mewn mwy o fanylder, ac fel y crybwyllwyd gennych, mae'r rhieni wedi cael cyfle i gyfarfod. Yr hyn sy'n wirioneddol bwysig yw bod rhieni'n cael sicrwydd y bydd yr ysgol yn parhau i ddarparu addysg ddwyieithog i bob disgybl, gan sicrhau eu bod yn gadael yr ysgol yn rhugl yn y Gymraeg a'r Saesneg, ac mae fy swyddogion yn parhau i drafod gyda Chyngor Sir Powys sut y mae'r newid hwn yn digwydd.
English: Of course, it's important to highlight that Welsh-medium education can also enrich the education and attainment of pupils and there is unmistakable proof of that. I turn to the other end of Montgomeryshire to ask a question of the Cabinet Secretary on the reorganisation of schools in Newtown. There's almost £120 million allocated for that purpose and that's been approved by Government, including the provision of a Welsh-medium lifelong school in Newtown for the first time. I'm pleased to see this transformation in the attitude towards Welsh-medium education in Powys in the Welsh in education strategic plan that's been approved. I'd like to ask the Cabinet Secretary what other steps she's discussing with Powys council at the moment to increase Welsh-medium education and to build on some of the foundation and the steps already taken positively to date.
Welsh: Wrth gwrs, mae'n bwysig tanlinellu bod addysg drwy gyfrwng y Gymraeg hefyd yn cyfoethogi cyraeddiadau addysgiadol ac mae yna brawf ddigamsyniol o hynny. Rwy'n troi i ben arall Maldwyn i ofyn cwestiwn i'r Ysgrifennydd Cabinet ynglŷn ag ad-drefnu ysgolion yn y Drenewydd. Mae yna bron £120 miliwn wedi'i glustnodi ar gyfer y pwrpas yna, wedi'i gymeradwyo gan y Llywodraeth, gan gynnwys darparu ysgol gydol oes Gymraeg yn y Drenewydd am y tro cyntaf. Rwy'n falch o weld y gweddnewid yma yn yr agwedd tuag at addysg Gymraeg ym Mhowys yn y cynllun strategol Cymraeg mewn addysg sydd wedi cael ei dderbyn. Rwyf am ofyn i'r Ysgrifennydd Cabinet pa gamau eraill y mae hi'n eu trafod gyda Chyngor Sir Powys ar hyn o bryd i godi addysg Gymraeg ym Mhowys ac i adeiladu ar rai o'r seiliau a'r camau sydd wedi cael eu cymryd yn bositif hyd yma.
English: Presiding Officer, perhaps I should declare an interest as the parent of three children who attend a bilingual school in Powys and have received their education through the medium of Welsh in the primary sector and are now doing their best to receive as much Welsh-medium secondary education as they can - in some cases it's proving challenging. So, I can attest on a personal basis the benefits that a bilingual education has offered my children. I'm very proud that my daughters can do something that I would only dream of being able to do, and that is to be able to converse fluently in both the languages of our nation. I certainly don't see it as a detriment to their educational achievement - it's been a positive enhancement. I'm very glad that we seem to see, within the county of Powys, a new determination to ensure that those children whose parents want them to be educated through the medium of Welsh or bilingually - that they are pushing ahead with these plans. If we're to reach our Government's target of a million Welsh speakers by 2050, then education in all parts of Wales has a crucial part to play in helping us achieve those targets. I'm glad that Powys is taking the opportunity to respond to the demand that there is in the Newtown area and, indeed, other areas of Powys, for Welsh-medium and bilingual education.
Welsh: Lywydd, efallai y dylwn ddatgan buddiant fel rhiant i dri o blant sy'n mynychu ysgol ddwyieithog ym Mhowys ac sydd wedi derbyn eu haddysg drwy gyfrwng y Gymraeg yn y sector cynradd ac sydd bellach yn gwneud eu gorau i gael cymaint o addysg uwchradd cyfrwng Cymraeg ag y gallant - mewn rhai achosion mae hynny'n her. Felly, gallaf gadarnhau, ar sail bersonol, y manteision y mae addysg ddwyieithog wedi'u rhoi i fy mhlant. Rwy'n falch iawn fod fy merched yn gallu gwneud rhywbeth na allwn ond breuddwydio am allu ei wneud, sef gallu sgwrsio'n rhugl yn nwy iaith ein cenedl. Yn sicr nid wyf yn ystyried hyn yn anfantais i'w cyrhaeddiad addysgol - mae wedi bod yn ychwanegiad cadarnhaol. Rwy'n falch ei bod yn ymddangos, ym Mhowys, ein bod yn gweld penderfyniad newydd i sicrhau bod y plant y mae eu rhieni am iddynt gael eu haddysgu drwy gyfrwng y Gymraeg neu'n ddwyieithog - eu bod yn bwrw ymlaen â'r cynlluniau hyn. Os ydym am gyrraedd targed y Llywodraeth o filiwn o siaradwyr Cymraeg erbyn 2050, mae gan addysg ym mhob rhan o Gymru ran hanfodol i'w chwarae yn ein cynorthwyo i gyflawni'r targedau hynny. Rwy'n falch fod Powys yn manteisio ar y cyfle i ateb y galw yn ardal y Drenewydd, ac yn wir, mewn ardaloedd eraill ym Mhowys, am addysg cyfrwng Cymraeg a dwyieithog.
English: Thank you, Dawn. School breakfast clubs are an integral part of the Welsh Government's wider work to improve food and nutrition in school. They are intended to help improve the health and concentration of children in the school day by providing children with a healthy start to that day.
Welsh: Diolch, Dawn. Mae clybiau brecwast mewn ysgolion yn rhan annatod o waith ehangach Llywodraeth Cymru i wella bwyd a maetheg mewn ysgolion. Eu bwriad yw cynorthwyo i wella iechyd a gallu plant i ganolbwyntio yn ystod y diwrnod ysgol gan roi dechrau iach i'r diwrnod hwnnw i'r plant.
English: Thank you for that answer, Cabinet Secretary. You may not be aware, but this week Merthyr Tydfil council has started a 45-day statutory consultation period with trade unions around cuts to the vital service provided by breakfast clubs across the borough. There are 150 or so staff who are likely to be affected by this proposed cut; they are predominantly female, part-time and low paid. I think it's important to note that these cuts need to be seen in the context of a local authority that still has areas with levels of deprivation that are amongst some of the highest in the UK, let alone Wales. Given what you've said about the benefits of breakfast clubs, I'm sure you'll agree that these proposed cuts, alongside a cut of £465,000 to the school budgets this year alone, which I've mentioned to you previously, are a threat to the well-being and life chances of local children, some of whom are in our poorest communities. However, since the setting of the budget, the council now seems to have found money for other things, such as grass cutting, which, whilst desirable, I don't think can be as important as maintaining the breakfast club service at its current levels. So, given how important you consider this issue to be, I'd like to know what you would do to ensure that this short-sighted decision is reversed.
Welsh: Diolch am eich ateb, Ysgrifennydd y Cabinet. Efallai nad ydych yn ymwybodol, ond yr wythnos hon, mae Cyngor Merthyr Tudful wedi dechrau cyfnod ymgynghori statudol o 45 diwrnod gydag undebau llafur ynghylch toriadau i'r gwasanaeth hanfodol a ddarperir gan glybiau brecwast ledled y fwrdeistref. Mae oddeutu 150 o staff yn debygol o gael eu heffeithio gan y toriad arfaethedig hwn; menywod ydynt yn bennaf, gweithwyr rhan amser ac ar gyflogau isel. Credaf ei bod yn bwysig nodi bod angen ystyried y toriadau hyn yng nghyd-destun awdurdod lleol sy'n dal i fod ag ardaloedd â lefelau amddifadedd sydd ymysg y rhai uchaf yn y DU, heb sôn am Gymru. O gofio'r hyn rydych wedi'i ddweud am fanteision clybiau brecwast, rwy'n siŵr y byddwch yn cytuno bod y toriadau arfaethedig hyn, law yn llaw â gostyngiad o £465,000 i'r cyllidebau ysgolion eleni'n unig y soniais wrthych amdanynt yn flaenorol, yn fygythiad i gyfleoedd bywyd a lles plant lleol, gyda rhai ohonynt yn byw yn ein cymunedau tlotaf. Fodd bynnag, ers gosod y gyllideb, ymddengys bod y cyngor erbyn hyn wedi dod o hyd i arian ar gyfer pethau eraill, megis torri gwair, ac er bod hynny'n ddymunol, ni chredaf y gall fod mor bwysig â chynnal gwasanaeth clybiau brecwast ar ei lefelau presennol. Felly, o gofio pa mor bwysig yw'r mater hwn yn eich barn chi, hoffwn wybod beth fyddech yn ei wneud i sicrhau y caiff y penderfyniad annoeth hwn ei wrthdroi.
English: Well, Dawn, Wales was the first home nation to introduce free breakfasts in primary schools in 2004 and under the School Standards and Organisation (Wales) Act 2013, local authorities have a duty to ensure the provision of primary school free breakfast continues. I would be the first person to admit that I was highly sceptical of the introduction of free school breakfasts, but actually independent research that was carried out by Cardiff University has gone on to demonstrate, and has certainly convinced me, that the provision of free breakfast actually does have an effect on educational attainment. We need to do everything that we can to ensure that that benefit is not lost to children, neither in Merthyr Tydfil nor anywhere else in Wales. It is disappointing to read reports in local media that there seems to have been a choice made to prioritise, as you said, grass cutting, which I'm sure is very much needed, but it is difficult to understand why that is a priority for this local authority rather than an evidence-based policy that investing in school breakfasts actually helps children do better. That is especially true for children from poorer backgrounds, for whatever reason, whose families may find it difficult to give them the healthy start to the day that they need.
Welsh: Wel, Dawn, Cymru oedd y gyntaf o'r gwledydd cartref i gyflwyno brecwast am ddim mewn ysgolion cynradd yn 2004 ac o dan Ddeddf Safonau a Threfniadaeth Ysgolion (Cymru) 2013, mae gan awdurdodau lleol ddyletswydd i sicrhau bod darpariaeth brecwast am ddim mewn ysgolion cynradd yn parhau. Fi fyddai'r cyntaf i gyfaddef i mi fod yn amheus iawn o gyflwyno brecwast am ddim mewn ysgolion, ond mae ymchwil annibynnol a wnaed gan Brifysgol Caerdydd wedi dangos, ac yn sicr wedi fy argyhoeddi, fod darparu brecwast am ddim yn cael effaith ar gyrhaeddiad addysgol mewn gwirionedd. Mae angen inni wneud popeth a allwn i sicrhau nad yw'r budd hwnnw i blant yn cael ei golli, nid ym Merthyr Tudful nac yn unman arall yng Nghymru. Mae'n siomedig darllen adroddiadau yn y cyfryngau lleol ei bod yn ymddangos bod dewis wedi'i wneud i flaenoriaethu torri gwair, fel y dywedoch, er fy mod yn siŵr fod taer angen gwneud hynny, ond mae'n anodd deall pam fod hynny'n flaenoriaeth ar gyfer yr awdurdod lleol hwn yn hytrach na pholisi sy'n seiliedig ar dystiolaeth fod buddsoddi mewn brecwast mewn ysgolion yn cynorthwyo plant i wneud yn well. Mae hynny'n arbennig o wir am blant o gefndiroedd tlotach, am ba reswm bynnag, y mae eu teuluoedd o bosibl yn ei chael hi'n anodd rhoi'r dechrau iach i'r dydd sydd ei angen arnynt.
English: Breakfast clubs provide children with a healthy and varied breakfast meal, an opportunity for social interaction and support for parents, particularly those who work and rely on breakfast club as a means of affordable and reliable childcare. In a recent report, some parents expressed concern that children were allowed to add sugar to breakfast cereal, some of which may already have a high sugar content. What guideline has the Cabinet Secretary issued to schools about monitoring pupils' sugar intake at breakfast club, please?
Welsh: Mae clybiau brecwast yn darparu brecwast iach ac amrywiol i blant, cyfle i ryngweithio'n gymdeithasol a chymorth i rieni, yn enwedig y rheini sy'n gweithio ac yn dibynnu ar glybiau brecwast fel ffordd o gael gofal plant fforddiadwy a dibynadwy. Mewn adroddiad diweddar, mynegwyd pryderon gan rai rhieni fod plant yn cael ychwanegu siwgr at rawnfwydydd brecwast, gyda rhai ohonynt eisoes yn cynnwys cryn dipyn o siwgr. Pa ganllawiau y mae Ysgrifennydd y Cabinet wedi'u cyhoeddi i ysgolion ynghylch monitro faint o siwgr y mae disgyblion yn ei fwyta mewn clybiau brecwast, os gwelwch yn dda?
English: The Member will be aware that we have quite stringent regulations around the healthy nature of foods that should be supplied to children in school. We all know the detriment a diet that's high in sugar has for all of us, and I'm sure we would all wish that, if children are partaking in a free breakfast in school, it is of a high nutritional standard and is not one that adds empty calories to their diet.
Welsh: Bydd yr Aelod yn gwybod bod gennym reoliadau eithaf llym ynglŷn â natur iach y bwydydd y dylid eu rhoi i blant yn yr ysgol. Gŵyr pob un ohonom am y niwed y gall deiet sy'n uchel mewn siwgr ei wneud i bob un ohonom, ac rwy'n siŵr y byddai pob un ohonom yn dymuno, os yw plant yn cael brecwast am ddim yn yr ysgol, ei fod o safon maethol uchel ac nad yw'n un sy'n ychwanegu calorïau gwag at eu deiet.
English: Diolch yn fawr, Llyr. The capital available for schools next year will be £133 million and match funded by our partners. The twenty-first century schools programme operates a series of investment waves over financial years, with the first wave providing £1.4 billion and the second wave of the twenty-first century schools programme starting in 2019 providing a further £2.3 billion.
Welsh: Diolch yn fawr, Llyr. Bydd £133 miliwn o gyfalaf ar gael i ysgolion y flwyddyn nesaf, a bydd ein partneriaid yn darparu arian cyfatebol. Mae rhaglen ysgolion yr unfed ganrif ar hugain yn gweithredu cyfres o donnau buddsoddi dros flynyddoedd ariannol, gyda'r don gyntaf yn darparu £1.4 biliwn ac ail don rhaglen ysgolion yr unfed ganrif ar hugain a fydd yn dechrau yn 2019 yn darparu £2.3 biliwn arall.
English: Councillors have contacted me, and they're concerned that the councils are only given a month to prepare bids for the capital grant this year, which comes out of the underspend of the previous year, and that those bids have to be on the basis that there is an assurance that they will spend the funding in the current financial year. Now, we've been discussing a shortage of public funding, so it's crucial that we make the best of every penny available. So - I'm sure you share my frustration that this is the situation - what will you do to ensure that councils don't have to scrabble together some plans in order to shift the funds?
Welsh: Mae cynghorwyr wedi cysylltu â fi yn poeni, a dweud y gwir, fod y cynghorau ddim ond yn cael mis i baratoi bids ar gyfer y grant cyfalaf eleni, sy'n dod allan o danwariant y flwyddyn ddiwethaf, a bod y bids hynny'n gorfod bod ar y sail bod yna sicrwydd eu bod nhw'n gwario'r arian yn ystod y flwyddyn ariannol bresennol. Nawr, rŷm ni wedi bod yn trafod prinder cyllid cyhoeddus, felly mae'n gwbl allweddol ein bod ni'n cael y gorau gallwn ni allan o bob ceiniog. Felly - rydw i'n siŵr eich bod chi'n rhannu fy rhwystredigaeth mai fel hyn y mae hi mewn sefyllfa fel hyn - beth fyddwch chi'n ei wneud i sicrhau nad yw cynghorau yn gorfod sgrablo rhyw gynlluniau at ei gilydd er mwyn symud y pres yn y flwyddyn ariannol nesaf?
English: Well, clearly, we always want to give local authorities as much notice as is possible for moneys that are available. Sometimes, with the best will in the world, additional resources may become available and in the desire - as I said I wanted to do earlier - to get as much money as possible to the front line, sometimes, we do need a quick decision and a quick submission of bids to allow money to be spent in-year that we hadn't anticipated would become available. I'm not prepared to let perfect be the enemy of the good, and in this case I want the good to be more money to the front line.
Welsh: Wel, yn amlwg, rydym bob amser yn awyddus i roi cymaint o rybudd â phosibl i awdurdodau lleol ynglŷn â'r arian sydd ar gael. Weithiau, gyda'r holl ewyllys da yn y byd, gall adnoddau ychwanegol ddod ar gael, a chyda dyhead - fel y dywedais yr hoffwn ei wneud yn gynharach - i sicrhau bod cymaint o arian â phosibl yn cyrraedd y rheng flaen, weithiau mae arnom angen penderfyniad cyflym a chyflwyno cynigion yn cyflym er mwyn caniatáu inni wario arian nad oeddem wedi disgwyl y byddai ar gael inni yn ystod y flwyddyn. Nid wyf yn barod i adael i berffeithrwydd fod yn elyn i'r da, ac yn yr achos hwn, rwyf am i'r da hwnnw fod yn fwy o arian i'r rheng flaen.
English: Cabinet Secretary, the Welsh Government has put a tremendous amount of capital into the twenty-first century schools programme. You have seen in my constituency Awel y Môr and Ysgol Bae Baglan, which are two brand-new schools operating and three new schools due to be operating in September, Ysgol Cwm Brombil, Ysgol Gymraeg Bro Dur and the new Briton Ferry primary. However, there is an issue on maintenance aspects of some of the schools. Very often, we see that many schools, which are not being proposed for new replacements, are in very difficult times because they are being told that they need £3 million-worth of maintenance done to them. For example, Cymer Afan is one of those that they claim is needing that. What are you doing to assess the cost of the maintenance of the schools so that we can not only get the brand-new schools but also keep the schools that are not to be replaced up to standard?
Welsh: Ysgrifennydd y Cabinet, mae Llywodraeth Cymru wedi darparu cryn dipyn o gyfalaf i raglen ysgolion yr unfed ganrif ar hugain. Rydych wedi gweld Ysgol Awel y Môr ac Ysgol Bae Baglan yn fy etholaeth i, dwy ysgol newydd sbon sydd ar agor eisoes a thair ysgol newydd a fydd yn agor ym mis Medi, Ysgol Cwm Brombil, Ysgol Gymraeg Bro Dur a'r ysgol gynradd newydd yn Llansawel. Fodd bynnag, mae mater yn codi ynglŷn ag agweddau ar gynnal a chadw rhai o'r ysgolion. Yn aml iawn, rydym yn gweld bod llawer o ysgolion nad oes cynigion i adeiladu ysgolion newydd yn eu lle mewn sefyllfa anodd iawn gan y dywedir wrthynt fod angen gwneud gwerth £3 miliwn o waith cynnal a chadw arnynt. Er enghraifft, mae ysgol Cymer Afan yn un o'r ysgolion y maent yn honni bod angen hynny arnynt. Beth rydych yn ei wneud i asesu'r gost o gynnal a chadw'r ysgolion fel y gallwn nid yn unig gael yr ysgolion newydd sbon, ond sicrhau hefyd fod yr ysgolion nad oes ysgolion newydd i ddod yn eu lle yn cyrraedd y safon?
English: Thank you very much for that question. There are two things that we're doing. We have made available at the end of the last financial year £14 million to schools across Wales to help cover some small-scale maintenance costs. That's money that became available that we were able to get out to schools as quickly as we could. What's also important to note is that, as local authorities put their bids together for band B of the twenty-first century schools programme - as I said, a programme that will see over £2 billion being invested in our school and college premises - one of the new mechanisms for distributing that money actually does allow for a maintenance contract to be a part of the bid, thus covering maintenance costs for some twenty-plus years after the school is built, and many local authorities are looking at that mechanism for addressing the very point that you talk about.
Welsh: Diolch yn fawr iawn am eich cwestiwn. Rydym yn gwneud dau beth. Rydym wedi darparu £14 miliwn ar ddiwedd y flwyddyn ariannol ddiwethaf i ysgolion ledled Cymru er mwyn cynorthwyo i dalu rhai costau cynnal a chadw ar raddfa fach. Roedd hwnnw'n arian a ddaeth ar gael ac fe lwyddasom i'w ddarparu i ysgolion cyn gynted ag y gallem. Mae hefyd yn bwysig nodi, wrth i awdurdodau lleol baratoi eu cynigion ar gyfer band B rhaglen ysgolion yr unfed ganrif ar hugain - fel y dywedais, rhaglen a fydd yn sicrhau bod dros £2 biliwn yn cael ei fuddsoddi yn adeiladau ein hysgolion a'n colegau - fod un o'r mecanweithiau newydd ar gyfer dosbarthu'r arian hwnnw yn caniatáu i gontract cynnal a chadw fod yn rhan o'r cais, felly byddai'r costau cynnal a chadw yn cael eu talu am dros ugain mlynedd wedi i'r ysgol gael ei hadeiladu, ac mae llawer o awdurdodau lleol yn edrych ar y mecanwaith hwnnw er mwyn mynd i'r afael â'r union bwynt y soniwch amdano.